Käimasoleva Erasmus+ projekti seekordne koolitus Dublinis (24.02 – 02.03) andis hea võimaluse tutvuda lähemalt Iiri haridussüsteemi, kultuuri ja ajalooga. Koos mitmete teiste Euroopa riikide õpetajatega külastasid meie õpetajad Liia Vijand ja Katrin Tikko kolme iiri kooli. Põnev oli näha, kuidas toimub õppetöö erakoolis, katoliiklikus tütarlastekoolis ja erivajadustega õpilaste koolis. Avaldas muljet, et võrdselt akadeemilisuse ja distsipliiniga väärtustati kõrgelt vaimset tervist, hoolivust ja sotsiaalselt vastutustunnet. Samuti andis mõtlemisainet, kuidas on võimalik saavutada tipptulemusi ilma stressi, aja- või hinnete surveta.
Iirimaal kogetust saab lähemalt lugeda blogist: https://docs.google.com/document/d/1GsRzuNAYltnumwmKBYaQkwE3qzoLZ14NtBes9eDoG5E/edit?usp=sharing
Foto autor: Anna Lampardak
Uudise edastas õpetaja Katrin Tikko